turjo4nis/wikipedia-bn-dump-20250701 huggingface dataset:
গতিবিদ্যা

গতিবিদ্যা অথবা গতিবিজ্ঞান বা সৃতিবিজ্ঞান (গ্রিক: δυναμικός - dynamikos "শক্তিশালী", ইংরেজি: Dynamics) পদার্থ বিজ্ঞানের একটি শাখা যেখানে গতির কারণ, গতির পরিবর্তন ও গতির প্রভাব নিয়ে আলোচনা করা হয়। অন্য ভাষায় শক্তি প্রয়োগের ফলে পদার্থের গতির কারণ বিশ্লেষণ। পদার্থের গতির উপর বিভিন্ন ভ্রামকের প্রভাবও গতিবিজ্ঞানের আলোচ্যসূচীর অন্তর্ভুক্ত।

সাধারণ ভাষায় বলতে গেলে গতিবিদ্যার গবেষণায় দেখা হয় যে সময়ের সাপেক্ষে কীভাবে পদার্থের ভৌত অবস্থার উন্নতি বা পরিবর্তন করা যায় এবং সে সকল পরিবর্তনের কারণই বা কি। আইজ্যাক নিউটনের ভৌত নীতি গতিবিদ্যাকে পদার্থবিদ্যার ভিতর অন্তর্ভুক্ত করে। তার বলবিদ্যার সকল নীতি সমুহ পড়ে গতিবিদ্যা খুব সহজেই বুঝতে পারা যায়। প্রকৃতপক্ষে গতিবিদ্যা নিউটনের গতির দ্বিতীয় সূত্রের সাথে সরাসরি সম্পর্কিত। তথাপি নিউটনের তিনটি সূত্রই গতিবিদ্যার জন্য আবশ্যক যেহেতু তারা একে অন্যের সাথে সম্পর্কযুক্ত।

ক্লাসিক্যাল ইলেক্ট্রোম্যাগনেটিজম এর গতিবিদ্যা সংক্রান্ত বিষয়গুলো বর্ণনা করা হয় ম্যাক্সওয়েল সমীকরণ দ্বারা। আবার কোন গতিয় ব্যবস্থায় যদি ইলেক্ট্রোম্যাগনেটিজম এবং বলবিদ্যা উভয়ই থাকে, তবে তা বর্ণনা করা হয় নিউটনের সূত্র, ম্যাক্সওয়েলের সমীকরণ এবং লরেঞ্জ বল এর সমন্বয়ে।

বল 

নিউটনের গতিসূত্রানুসারে বল হল এমন একটি প্রয়াস বা চাপ যা কোন বস্তুকে চলতে বাধ্য করে বা করার চেষ্টা করে। বলের ধারনাটি কে সাধারণত এভাবে বর্ণনা করা হয়, যে এটির প্রভাবে কোন মুক্ত বস্তু ত্বরণ পায়। বল টান বা ধাক্কা যে কোন ভাবেই প্রয়োগ করা যেতে পারে, যার প্রভাবে বস্তুর গতির পরিবর্তন হবে অথবা বস্তুটির সাময়িক বা স্থায়ী বিকৃতি ঘটবে। সাধারণ ভাবে বলা যায়, বলের প্রভাবে বস্তুর গতিয় অবস্থার পরিবর্তন হয়।

নিউটনের গতিসূত্র সমূহ 

নিউটনের তত্ত্বানুসারে বল হল এমন একটি প্রয়াস যার প্রভাবে কোন বস্তু ত্বরণ প্রাপ্ত হয়।

 নিউটনের প্রথম সূত্রনুসারে, যদি কোন বাহ্যিক বল প্রয়োগ না করা হয়, তবে কোন চলমান বস্তু চিরকাল চলমান থাকবে আর স্থির বস্তু চিরকাল স্থির থাকবে। এই সূত্র আমাদের বস্তুর জড়তা বিষয়ে ধারণা দেয়। জড়তা হল পদার্দের একটি ধর্ম, যা বস্তুর গতিয় অবস্থা পরিবর্তনে বাধা দেয়।
 নিউটনের দ্বিতীয় সূত্রনুসারে, বল হল বস্তুর ভর এবং তার ত্বরণের গুণ ফলের সমান (বল = ভর × ত্বরণ)।
 নিউটনের তৃতীয় সূত্রনুসারে, প্রতিটি ক্রীয়ারই সমান এবং বিপরীত প্রতিক্রীয়া রয়েছে।

সার কথা 
 বল ত্বরণ তৈরি করে এবং ত্বরণ ঘটানোর সামর্থ্য রাখে।
 একটি বস্তু ত্বরণে থাকা অবস্থায় তার বলের লব্ধি শূন্য নয়।
 বলের উপাংশের ভেক্টর যোগফল তার মোট বল নির্দেশ করে।
 F=ma সূত্র ব্যবহার করে ত্বরন পাওয়া যায়।
 বল যদি কৌণিক দুরুত্ব বরাবর ক্রিয়া করে তবে জ্যামিতির সূত্র সমুহ প্রয়োজন হয়।

তথ্যসূত্র 

বলবিজ্ঞান
যন্ত্রকৌশল
প্রকৌশল
গতিবিজ্ঞান
পাহাড়ি বাজ

পাহাড়ি বাজ ()(Nisaetus nipalensis) এক ধরনের শিকারী পাখি। এটা ঈগলের মতোই দেখতে হয়। পাহাড়ি বাজ দক্ষিণ এশিয়ার পাকিস্তান, ভারত, শ্রীলঙ্কা থেকে চীন, তাইওয়ান, জাপান পর্যন্ত দেখতে পাওয়া যায়। নিসেটাস গণের (আগে এই পাখিটিকে স্পিজেটাস গণের ধরা হতো) এই পাহাড়ি বাজ ঈগলজাতীয় পাখি। অন্যান্য ঈগলের মতো এসসিপিট্রাইডি পরিবারভুক্ত।

গঠন 
পাখিটি ঠোঁটের ডগা থেকে লেজের প্রান্ত পর্যন্ত ৭০ থেকে ৭২ সেন্টিমিটার, পাখা ৪২ সেন্টিমিটার ও ঠোঁট ৪ সেন্টিমিটার লম্বা। এদের ঠোঁট অপেক্ষাকৃত ছোট তবে একটু ছড়ানো, গোড়া থেকে বাঁকানো, নাকের ছিদ্র গোলাকার, পাখা ছোট গোলাকৃতির, লেজ অধিকাংশ ঈগলের তুলনায় লম্বা। এদের পা লম্বা, পালক জড়ানো; পায়ের আঙুল ছোট কিন্তু শক্তিশালী, নখ লম্বা ও বাঁকানো।

মধ্যম আকারের ঈগলটি বাদামি রঙের, পেটের দিকটা হালকা বাদামি রঙের, তলার দিকে লেজে পাখায় কালো পালকে দাগানো। বুক, পেট ও পাখার ওপরের অংশে কালো পালকের প্রচুর ছোপ রয়েছে। স্ত্রী-পুরুষ একই রকম দেখতে, তবে উঠতি বয়সীদের মাথা সাদাটে। মাথায় ঝুঁটি আছে।

বাসস্থান 
 
পাহাড়ি বাজ পুরোপুরি পর্বতসংকুল জঙ্গলের বাসিন্দা। ডালপালা জোগাড় করে গাছে বাসা বাঁধে। সাধারণত একটি ডিম পাড়ে। এরা বেজি, ইঁদুর, খরগোশসহ নানা স্তন্যপায়ী প্রাণী, পাখি ও সরীসৃপজাতীয় প্রাণী শিকার করে খায়। পাহাড়ি বাজের এই প্রজাতিটির আগের ইংরেজি নাম ছিল হজসন’স হক-ঈগল। এটি পাকিস্তান, ভারত ও চীনে দেখতে পাওয়া যায়। এদের দুটি উপপ্রজাতির একটির (Nisaetus kelarti) শ্রীলঙ্কা ও দক্ষিণ ভারতে দেখা মেলে। দ্বিতীয় উপপ্রজাতিটি (Nesaetus orientalis) জাপানে দেখতে পাওয়া যায়। বাংলাদেশের রাঙামাটি জেলার বিলাইছড়ি উপজেলার পাহাড়ি জঙ্গলে পাহাড়ি বাজ দেখতে পাওয়া যায়।

তথ্যসূত্র

বহিঃসংযোগ 
 পাহাড়ি বাজ-এর ওপর প্রবন্ধ

ঈগল
ভারতের পাখি
পাকিস্তানের পাখি
শ্রীলঙ্কার পাখি
শিকারী পাখি
হিমালয়ের পাখি
চীনের পাখি
জাপানের পাখি
তাইওয়ানের পাখি
দক্ষিণ-পূর্ব এশিয়ার পাখি
১৮৩৬-এ বর্ণিত পাখি
ব্রায়ান হজসন কর্তৃক নামকরণকৃত ট্যাক্সা
কালাগলা মানিকজোড়

কালাগলা মানিকজোড়, কালোগলা বক বা লোহারজঙ্গ (বৈজ্ঞানিক নাম: Ephippiorhynchus asiaticus) এক প্রকার সারস জাতীয় লম্বা গলার পাখি। এই পাখিদের পাওয়া যায় এশিয়া ও অস্ট্রেলিয়ার নিচু জলাভূমি অঞ্চলে। অস্ট্রেলিয়ায় এদের জ্যাবিরু নামে ডাকা হয়, যদিও তা অন্য আরেকটি প্রজাতির পাখি। মানিকজোড় পরিবারে পৃথিবীতে সর্বমোট ২৬ প্রজাতির (মতান্তরে ১৯ প্রজাতির) পাখি আছে, যার আট প্রজাতি একদা বাংলাদেশে দেখা যেত। এর মাত্র দুটি প্রজাতি এখন এ দেশে বাস করে—এশীয় শামুকখোল ও ছোট মদনটাক। এ পাখির বিস্তৃতি দক্ষিণ ও দক্ষিণ-পূর্ব এশিয়া এবং অস্ট্রেলিয়া ও নিউগিনি অঞ্চলেই সীমাবদ্ধ। ভারতের গ্রামাঞ্চলে শস্যখেতের মাঝে দাঁড়ানো নিঃসঙ্গ বৃক্ষে সেপ্টেম্বর-ডিসেম্বরে এরা বাসা বাঁধে। ডালপালা দিয়ে গড়া মাচার বাসায় তিন-চারটি সাদা ডিম দিয়ে এরা বংশবৃদ্ধির প্রক্রিয়া শুরু করে।

বাংলাদেশে 
গত ৬২ বছরে বাংলাদেশের কোথাও এ পাখির দেখা মেলেনি। প্রাণিবিজ্ঞানী সিমসন ১৩০ বছর আগে ঢাকা নগরে এ পাখি দেখেছিলেন এবং ১৯৪৮ সাল পর্যন্ত চট্টগ্রামে পাখিটির অস্তিত্ব ছিল। এশিয়াটিক সোসাইটি প্রকাশিত বাংলাদেশ উদ্ভিদ ও প্রাণী জ্ঞানকোষ গ্রন্থে কালাগলা মানিকজোড়কে এ দেশের ‘প্রাক্তন পরিযায়ী পাখি’ বলে উল্লেখ করা হয়েছে এবং বৈশ্বিক প্রায়-বিপন্ন এ পাখিকে ‘অপ্রতুল তথ্য’ শ্রেণীভুক্ত করেছে আইইউসিএন প্রণীত বাংলাদেশের বিপন্ন বন্য প্রাণী বইটি। প্রায় ১৫০ সেন্টিমিটার দীর্ঘ কালাগলা মানিকজোড় নিঃসন্দেহে এ দেশের বৃহত্তম পাখি। বিশালাকৃতির পাখি দুটি বক ও শামখোলের দলে মিশে বিলের অগভীর পানিতে মাছ, ব্যাঙ ও সরীসৃপ ধরে জীবন ধারণ করছে। তবে এ হাওরে বিষটোপ দিয়ে পাখি মারা হয় বলে ৬২ বছর পর পাওয়া অনন্য এ পাখি কত দিন সেখানে টিকে থাকবে, তা অনিশ্চিত। হাওরে ধৃত একটি কালাগলা মানিকজোড় পাখি এলাকাবাসীর কবল থেকে উদ্ধার করে বন বিভাগ সম্প্রতি সাফারি পার্কে স্থানান্তরিত করেছে। একই সময়ে সুন্দরবনে এ প্রজাতির আরও একটি পাখি দেখা গেছে।

সংস্কৃতি 
 
মীর শিকার নামের ভারতের একদল শিকারী উপজাতির পুরুষকে ধর্মীয় কারণে বিয়ের আগে জীবন্ত এই পাখি ধরে নিয়ে আসতে হয়। বরকে একটি চুন মাখানো কাঠি দিয়ে পাখিটিকে ধরার চেষ্টা করতে হয়। কোনঠাসা পাখি একটি ভয়ংকর প্রতিদ্বন্ধীই বটে। ১৯২০ সালে এই প্রথা বন্ধ হয়ে যায় একজন যুবক মারা যাওয়ায়। বাচ্চা পাখিকে বাসা থেকে ধরে নিয়ে মাংস খাওয়া হয় আসামে। অস্ট্রেলিয়ার বিনবিঙ্গা সম্প্রদায়ের লোক মনে করেন যে এই পাখির মাংস খাওয়া নিষেধ এবং কোন মহিলা এটা খেলে সে মৃত বাচ্চা প্রসব করবে ও মরবে।

সংখ্যা 
কালাগলা মানিকজোড় সারা বিশ্বে ছড়িয়ে আছে। শ্রীলংকায় মাত্র ৫০টির মতো পাখি পাওয়া যায়। থাইল্যান্ড, লাওস, মায়ানমার ও কম্বোডিয়ায় কালাগলা মানিকজোড় পাওয়া যায় না বললেই চলে। দক্ষিণ ও দক্ষিণ-পূর্ব এশিয়ায় মোট ১০০০টির মতো পাখি থাকতে পারে। অস্ট্রেলিয়ায় ১০০০০টি পাখি তাছে বলে ধরা হয়। আইইউসিএন তাই পাখিটিকে প্রায় বিলুপ্ত পর্যায়ে ফেলেছে।

তথ্যসূত্র

বহিঃসংযোগ 
 কালাগলা মানিকজোড় -এর ওপর প্রবন্ধ
 Birds in my backyard, Australia
 New South Wales, Australia 
 Images and videos
 3D specimen
 BirdLife Species Factsheet 

জলচর পাখি
এশিয়ার পাখি
ওশেনিয়ার পাখি
অস্ট্রেলিয়ার পাখি
পাকিস্তানের পাখি
ভারতের পাখি
বাংলাদেশের পাখি
শ্রীলঙ্কার পাখি
ভুটানের পাখি
নেপালের পাখি
কম্বোডিয়ার পাখি
ইন্দোনেশিয়ার পাখি
লাওসের পাখি
মিয়ানমারের পাখি
পাপুয়া নিউ গিনির পাখি
থাইল্যান্ডের পাখি
ভিয়েতনামের পাখি
১৭৯০-এ বর্ণিত পাখি
দক্ষিণ-পূর্ব এশিয়ার পাখি
জন ল্যাথাম (পক্ষীবিদ) কর্তৃক নামকরণকৃত ট্যাক্সা
বালুরঘাট বিমানবন্দর

বালুরঘাট বিমানবন্দর  পশ্চিমবঙ্গের বালুরঘাট শহর থেকে ৬ কিলোমিটার (৪ মাইল) দূরে অবস্থিত। বর্তমানে এই বিমানবন্দরটি বন্ধ।

এই বিমানবন্দরটি মোট ১৩২.৬৬ একর (৩২ হেক্টর) জমির উপর অবস্থিত। সমুদ্রপৃষ্ঠ থেকে উচ্চতা ৭৮ ফুট (২৪ মিটার)। ৪,৯০৬ X ১০০ ফুট (১,৪৯৫ X ৩০ মিটার) আয়তনের একটি পাকা রানওয়েও রয়েছে।

ইতিহাস
দ্বিতীয় বিশ্বযুদ্ধের সময়কালে সামরিক প্রয়োজনে ব্রিটিশরা এখানে তৈরি করেছিল একটি অস্থায়ী বিমানবন্দর। পরবর্তী ৫০ এর দশকে সেখান থেকে সুরেখা এয়ার সার্ভিস তাদের বিমান চালু করে স্থায়ী ভাবে। কিন্তু ভারত-পাকিস্তান যুদ্ধের সময় সেটি বন্ধ হয়ে যায়। অবশেষে ১৯৮৪ সালে বায়ুদূত (এয়ার সার্ভিস) ডোর্নিয়ার গোত্রের বিমান চালায় এই এয়ারপোর্ট থেকে। কিন্তু ফের তা বন্ধ হয়ে পরে বেশ কয়েকটি কারণে। প্রথমত ম্যানুয়াল নেভিগেশান সিস্টেমের জন্য নির্ধারিত জায়গার বদলে অন্য অঞ্চলে ভুল করে নেমে পরে বিমানগুলি। দ্বিতীয়ত, তৎকালীন আর্থিক অসঙ্গতির কারণে যাত্রী কম হতে থাকা সহ অন্যান্য অনেক কারণ ছিল এই পরিষেবা বন্ধের পেছনে।

মাহিনগর এলাকায় অবস্থিত প্রায় ৫০ একর আয়তন বিশিষ্ট উত্তরবঙ্গের ভারতের অন্যতম গুরুত্বপূর্ণ বালুরঘাট বিমানবন্দরটি দীর্ঘ কয়েক দশক ধরে পরিত্যক্ত অবস্থায় পড়েছিল। যার রানওয়ের দৈর্ঘ্য ছিল ১ কিলোমিটার। ফলে বড় কোনও বিমান এখান থেকে না চললেও প্রপেলার চালিত সব ধরনের বিমান এখান থেকে ওঠানামা করত।

সম্প্রসারণ
বর্তমানে পশ্চিমবঙ্গ সরকার বালুরঘাট বিমানবন্দরের থেকে  বিমান পরিষেবা চালু করার পরিকল্পনা নিয়েছে। এই পরিষেবা চালুতে টাকা বরাদ্দ হবার সঙ্গে সঙ্গে টেন্ডার প্রক্রিয়া সমাপ্ত করে ২০১৬ প্রথম দিকে কাজ শুরু করছিল পূর্ত দফতর। এই কাজের জন্য সরকার প্রায় ১১ কোটি ৩৫ লক্ষ টাকা বরাদ্দ করে। বরাদ্দ টাকায় বিমানবন্দরের ভেঙ্গে যাওয়া রানওয়ে থেকে শুরু করে এয়ার স্ট্রিপ, প্যাসেঞ্জার লাউঞ্জ, এয়ার ট্র্যাফিক, স্ক্রু এবং পাইলটদের রেস্ট রুম, প্রয়োজন মত রেস্তরা, রিফ্রেশমেন্ট কাউন্টার এবং অন্যান্য সমস্ত কিছু একেবারে নুতন ভাবে তৈরি করছে পূর্ত দফতর। সেই কাজও প্রায় ৭০ শতাংশ শেষ হয়েছে। তবে আগেই এখানে সীমানা পাঁচিলের কাজ সমাপ্ত করা হয়েছিল। এয়ারপোর্ট অথরিটি অফ ইন্ডিয়ার প্রতিনিধিরা পরিদর্শন করে গিয়েছেন বন্দর। প্রাথমিক ভাবে এখন ৪২ আসনের বিমানগুলি চলাচল করবে বলে জানা যায়।

নির্ধারিত গন্তব্যসূচী 
কোনো যাত্রিবাহী বিমান চলাচল করে না।
পশ্চিমবঙ্গ সরকার ঘোষণা করেছে ২০১৭ সালের মাঝামাঝি সময়ে বালুরঘাট-কলকাতা  রুটে যাত্রীবাহি বিমান চলাচল করবে।

আরও দেখুন 
 ভারতের বিমানবন্দরগুলির তালিকা

তথ্যসূত্র

বহিঃসংযোগ 
 

ভারতের বিমানবন্দর
পশ্চিমবঙ্গের বিমানবন্দর
ইন্টারপোল

ইন্টারপোল বা ইন্টারন্যাশনাল ক্রিমিনাল পুলিশ অর্গানাইজেশন () একটি আন্তর্জাতিক সংস্থা যার প্রধান কাজ আন্তর্জাতিক পুলিশকে সহায়তা করা। এটি ১৯২৩ সালে ইন্টারন্যাশনাল ক্রিমিনাল পুলিশ কমিশন নামে প্রতিষ্ঠিত হয় এবং ১৯৪৬ সালে বর্তমানের নামে পরিবর্তিত হয়। ইন্টারপোলের বর্তমান সদস্য ১৯৬টি দেশ এবং এই সদস্যরাই বাৎসরিক চাদার মাধ্যমে ৫৯ মিলিয়ন ডলারের বাৎসরিক খরচ নির্বাহ করে। এর সর্বশেষ সদস্য দেশ ভানুয়াতু। প্রধান দপ্তর লিয়োঁ, ফ্রান্স-এ। এটি জাতিসংঘ-এর পর দ্বিতীয় বৃহত্তম আন্তর্জাতিক সংস্থা।

সদস্য রাষ্ট্রপুঞ্জ এবং সাব-সংস্থা 
সাব-সংস্থা ইটালিকে দেখানো হলঃ

                                         (ROC)       

                                                 

                 ভানুয়াতু

সদস্যহীন দেশগুলো 
যে সব দেশগুলো ইন্টারপোলের সদস্য নয় তা নিন্মে দেখানো হলঃ

 (তাইওয়ান)

আরও দেখুন 
 ইউরোপোল, একটি অণুরুপ ইউরোপীয় ইউনিয়নব্যাপী সংস্থা।
 আন্তর্জাতিক অপরাধী আদালত

তথ্যসূত্র

বহিঃসংযোগ 
 অফিশিয়াল ওয়েবসাইট
 Deflem, Mathieu. 2000. "Bureaucratization and Social Control: Historical Foundations of International Policing." Law & Society Review 34(3):601–640.
 Deflem, Mathieu. 2002. "The Logic of Nazification: The Case of the International Criminal Police Commission (Interpol)", International Journal of Comparative Sociology 43(1):21–44. 
 Deflem, Mathieu, and Lindsay C. Maybin. 2005. "Interpol and the Policing of International Terrorism: Developments and Dynamics since September 11." Pp. 175–191 in Terrorism: Research, Readings, & Realities, edited by Lynne L. Snowden and Brad Whitsel. Upper Saddle River, NJ: Pearson Prentice Hall, 2005.

আন্তর্জাতিক সংস্থা
ফ্রান্স ভিত্তিক আন্তর্জাতিক সংগঠন
জাতিসংঘ সাধারণ পরিষদের পর্যবেক্ষক
খয়েরি-ডানা পাপিয়া

খয়েরি-ডানা পাপিয়া বা খয়রাপাখ পাপিয়া, পাপিয়া পাখির মধ্যে সবচেয়ে বড় জাতের পাখি। বাংলাদেশে ১২ জাতের পাপিয়ার মধ্যে এরা সবচেয়ে বড়। বাংলাদেশে এরা পরিযায়ী পাখি।

বিবরণ 
এরা শুধু দৈর্ঘ্যেই অনন্য নয়, রঙিন ডানা, খাড়া ঝুঁটি এবং লম্বা-চওড়া লেজও এদের সৌন্দর্য্য অনেকখানি বাড়িয়ে দিয়েছে।

বর্ষাকাল, খয়েরি-ডানা পাপিয়ার প্রজননকাল। এরা গোপনে অন্য পাখির বাসায় ডিম পাড়ে। বাংলাদেশে ১২ প্রজাতির পাপিয়ার সব কটিই আড়ালে থাকে, পোকা ধরে খায় এবং অপরের বাসায় ডিম পাড়ে। বউ-কথা-কও পাপিয়া, করুণ পাপিয়া ও পাকরা পাপিয়া লোকালয়ের কাছে আসে বলে অনেকে এদের কথা জানেন। কিন্তু বাকি নয় জাতের পাপিয়া সচরাচর বনে বাস করে বলে সাধারণ্যের নজরে পড়ে না।

মে-আগস্ট মাসের প্রজনন-মৌসুমে বাংলাদেশে খয়েরি-ডানা পাপিয়ার দেখা মেলে। তার আগে-পরে মেলে না বলে ধরে নেয়া হয়, পাখিটি বাংলাদেশে প্রজনন-পরিযায়ী। এদেশে এদের সম্পর্কে তথ্যও রয়েছে খুব কম।

বিস্তৃতি
খয়েরি-ডানা পাপিয়া দক্ষিণ ও দক্ষিণ-পূর্ব এশিয়াতেই বাস করে। বাংলাদেশ ছাড়া মাত্র নয়টি দেশে এর দেখা মেলে। কিন্তু পাখিটি কোথায় স্থায়ী আর কোথায় পরিযায়ী, তা অনেকটা অজানা। শ্রীলঙ্কা, ভারত ও ভিয়েতনামের উত্তরাঞ্চলে সারা বছর এবং বাংলাদেশ, নেপাল ও তার পুর্বদিকের পাঁচটি দেশে শুধু গ্রীষ্মে পাখিটিকে দেখা গেছে।

তথ্যসূত্র

বহিঃসংযোগ 
 আলোকচিত্র 
 ডাক।

পরিযায়ী পাখি
এশিয়ার পাখি
বাংলাদেশের পাখি
ভারতের পাখি
ভুটানের পাখি
ব্রুনাইয়ের পাখি
কম্বোডিয়ার পাখি
চীনের পাখি
ইন্দোনেশিয়ার পাখি
শ্রীলঙ্কার পাখি
নেপালের পাখি
মিয়ানমারের পাখি
থাইল্যান্ডের পাখি
ভিয়েতনামের পাখি
লাওসের পাখি
মালয়েশিয়ার পাখি
সিঙ্গাপুরের পাখি
ফিলিপাইনের পাখি
ক্ল্যামেটর
১৭৬৬-এ বর্ণিত পাখি
দক্ষিণ-পূর্ব এশিয়ার পাখি
কার্ল লিনিয়াস কর্তৃক নামকরণকৃত ট্যাক্সা
গুটিবসন্ত

গুটিবসন্ত () মানবদেহের একটি ছোয়াচে রোগের নাম - এটি শুধু মানুষেরই হয়ে থাকে। ভ্যারিওলা মেজর বা ভ্যারিওলা মাইনর নামের দুই প্রজাতির ভাইরাসের যেকোন একটির সংক্রমনে এই রোগ হয়।
সর্বশেষ প্রাকৃতিকভাবে ঘটে যাওয়া কেসটি ১৯৭৭ সালের অক্টোবরে ধরা পড়ে এবং বিশ্ব স্বাস্থ্য সংস্থা (ডাব্লুএইচও)  ১৯৮০ সালে এই রোগ নির্মূল করার সার্টিফিকেট দেয়।

আরও পড়ুন 
 
 
  (Excerpt available at http://cryptome.info/0001/smallpox-wmd.htm)
 
 
 Lord Wharncliffe and W. Moy Thomas, editors. The Letters and Works of Lady Mary Wortley Montagu, vol. 1, London: Henry G. Bohn, 1861.

তথ্যসূত্র

বহিঃসংযোগ 

 Agent Fact Sheet: Smallpox, Center for Biosecurity
 Photographs of eye damage due to smallpox
 Smallpox Images and Diagnosis Synopsis 
 Variola Virus Genomes database search results from the Poxvirus Bioinformatics Resource Center

সংক্রামক রোগ
অর্জুন (গোয়েন্দা চরিত্র)

অর্জুন হল সমরেশ মজুমদার সৃষ্ট বাংলা সাহিত্যের একটি জনপ্রিয় গোয়েন্দা চরিত্র। অর্জুন সিরিজের প্রথম বই খুনখারাপি প্রকাশিত হয় ১৯৮৪ সালে। এই সিরিজের প্রধান পটভূমি উত্তরবঙ্গ। অর্জুনের বাড়ি জলপাইগুড়ি শহরে। তবে উত্তরবঙ্গের বাইরে, এমনকি বিদেশেও অর্জুনের কয়েকটি অভিযান রয়েছে। অর্জুনের গুরু প্রাক্তন গোয়েন্দা অমল সোম। এছাড়াও আছেন মজাদার চরিত্র মেজর এবং বিষ্টুসাহেব যারা প্রায়শই অর্জুনের সংগী হয়েছেন বিভিন্ন অভিযানে। অর্জুন নিজের গোয়েন্দা পরিচয় পছন্দ করেনা, সত্যসন্ধানী বলে থাকে।

কাহিনীসমূহ 
খুনখারাপি গল্পগ্রন্থে আত্মপ্রকাশের পর থেকে এখনও পর্যন্ত অর্জুনের অনেকগুলি উপন্যাস ও ছোটগল্প প্রকাশিত হয়েছে আনন্দমেলা, শুকতারা ,কিশোর ভারতী প্রভৃতি পত্রপত্রিকার পাতায়। আনন্দ পাবলিশার্স, পত্র ভারতী, দেব সাহিত্য কুটীর প্রভৃতি প্রকাশনা সংস্থা থেকে অর্জুনের কাহিনীগুলি বিভিন্ন সময়ে গ্রন্থাকারে বের হয়েছে। সত্যসন্ধানী অর্জুন সিরিজের কাহিনীগুলির একটি তালিকা এখানে দেওয়া হলো:
 খুনখারাপি (খুঁটিমারি রেঞ্জ,খুনখারাপি)
 সীতাহরণ রহস্য (কালিম্পঙে সীতাহরণ,চন্ডীগড়ে গন্ডগোল)
 লাইটার (লাইটার,দ্বিতীয় লাইটার)
 জুতোয় রক্তের দাগ
 দেড়দিন
 বিশ বাঁও জল
 টিংচুক মনাস্ট্রির হীরে
 কালাপাহাড়
 অর্জুন বেড়িয়ে এলো
 রত্নগর্ভা
 ম্যাকসাহেবের নাতনি
 ফুলে বিষের গন্ধ
 হিসেবে ভুল ছিল
 লবণহ্রদ লন্ডভন্ড
 দিনদুপুরেই রাতদুপুর
 ইয়েতির আত্মীয়
 একমুখী রুদ্রাক্ষ
 ড্রাকুলার সন্ধানে অর্জুন
 অর্জুন এবার কলকাতায়
 জয়ন্তীর জঙ্গলে
 শমননন্দন যমনন্দন
 তিন জালিয়াত এবং এক মিথ্যেবাদী
 ঘুমঘুমের সেনবাড়ি
 আমি অর্জুন (গল্প)
 অর্জুন হতভম্ব (গল্প)
 অর্জুন ও অদিতি (গল্প)
 বেরসিক অর্জুন (গল্প)
 অর্জুন@বিপবিপ ডট কম
 মানুষ পাচার
 নবাবগঞ্জের নরখাদক
 অর্জুন এবার নিউ ইয়র্কে
 বিশল্যকরণী
 দাসবংশ ধ্বংস
 বরফে পায়ের ছাপ
 আদিম অন্ধকারে অর্জুন
 শুকনাঝাড়ে অর্জুন
 রক্তের আততায়ী
 অর্জুন এবার বাংলাদেশে
 খিলজির গুহায় অর্জুন
 হাঙরের পেটে হীরে (গল্প)
 লাখ টাকার পাথর (গল্প)
 অর্জুন এবার চিলাপাতায়
 কার্ভালোর বাক্স
 শালতিগুড়ি-চিকাপাতার জঙ্গলে
 অর্জুন এখন সোনার গাঁয়
 সত্যসন্ধান (গল্প)
 রকেট বাসে অর্জুন
 অর্জুন এবং চাইনিজ সিগারেট
 মুশকিল আসান
 অর্জুন এবং কৌটোর প্রেত (গল্প)
 অর্জুনের প্রতিদ্বন্দ্বী (গল্প)
 দুই দিকে এক অর্জুন

চলচ্চিত্রায়ন 
খুনখারাপি ও সীতাহরণ রহস্য এই দুই গ্রন্থের গল্প নিয়ে 'কালিম্পঙে অর্জুন' সিনেমা নির্মিত হয়। এছাড়াও 'দেড়দিন' অবলম্বনে হিন্দি টেলিসিরিয়াল 'জঙ্গল কি গ্যাহেরাই মে' পরিবেশিত হয় ছোটপর্দায়।

তথ্যসূত্র 

কাল্পনিক বাঙালি ব্যক্তি
সমরেশ মজুমদার
গোয়েন্দা চরিত্র
কাল্পনিক হিন্দু
কাল্পনিক ভারতীয় ব্যক্তি
কমলাকান্ত

কমলাকান্ত বঙ্কিমচন্দ্র চট্টোপাধ্যায় রচিত একটি ব্যক্তিধর্মী প্রবন্ধ-সংকলন। বইটির প্রথম সংস্করণ ১৮৭৫ সালে কমলাকান্তের দপ্তর, প্রথম ভাগ নামে প্রকাশিত হয়। ১৮৮৫ সালে (১২৯২ বঙ্গাব্দ) "কমলাকান্তের দপ্তর" (মোট ১৪টি প্রবন্ধ, তন্মধ্যে ১১টি বঙ্কিমচন্দ্রের), "কমলাকান্তের পত্র" (পাঁচটি প্রবন্ধ) ও "কমলাকান্তের জোবানবন্দী" – এই তিনটি অংশ একত্রে কমলাকান্ত নামক গ্রন্থটি প্রকাশিত হয়। এই গ্রন্থে আফিঙখোর ব্রাহ্মণ কমলাকান্তের জবানিতে লেখক তথ্য ও যুক্তিবিনির্ভর সমাজ, ধর্ম ও রাষ্ট্রতত্ত্ব বর্ণনা করেছেন। গ্রন্থটিকে বঙ্কিমচন্দ্রের অন্যতম শ্রেষ্ঠ রচনা বলে অভিহিত করা হয়।

পাদটীকা 

১৮৭৫-এর বই
বঙ্কিমচন্দ্র চট্টোপাধ্যায়
স্লিউথ (১৯৭২ চলচ্চিত্র)

স্লিউথ হলো ১৯৭২ সালের একটি চলচ্চিত্র। চলচ্চিত্রটি তৈরি করা হয়েছিল এন্থনি শেফার কর্তৃক লিখিত টনি এওয়ার্ড প্রাপ্ত একই নামের একটি মঞ্চনাটক হতে। চলচ্চিত্রটির জন্য পান্ডুলিপি-টি লিখেছিল শেফার-ই, এর পরিচালনায় ছিলেন জোসেফ এল. ম্যানকিউইকজ, তারকারা ছিলেন লউর‌্যান্স অলিভিয়ার এবং মাইকেল কেইন।

দর্শক প্রতিক্রিয়া 
এই চলচ্চিত্রটি প্রচন্ডভাবে ইতিবাচক সমালোচনা লাভ করে, যার মাঝে রোটেন টমেটো নামক চলচ্চিত্র সমালোচক সাইট-এ  ৯৬% ইতিবাচক সমালোচনা পায়।

২০০৭ এর পুন:চলচ্চিত্রায়ন 
৭ সেপ্টেম্বর, ২০০৬ এ কেনেথ ব্রানাঘ ভেনিস চলচ্চিত্র উতসবে এর পুন:চলচ্চিত্রায়নের ঘোষণা দেন, যা ২৩ নভেম্বর ২০০৭, শুক্রবারে যুক্তরাজ্যে রিলিজ পায়।

তথ্যসূত্র

বহিঃসংযোগ 
 
 Sleuth - Photos

ইংরেজি ভাষার চলচ্চিত্র
১৯৭২-এর চলচ্চিত্র
এদ্‌গার পুরস্কার বিজয়ী
লেখক সম্পর্কে চলচ্চিত্র
ইংল্যান্ডের পটভূমিতে চলচ্চিত্র
দেশের বাড়ির পটভূমিতে চলচ্চিত্র
মার্কিন রহস্য থ্রিলার চলচ্চিত্র
১৯৭০-এর দশকের ব্রিটিশ চলচ্চিত্র
পাইনউড স্টুডিওজে ধারণকৃত চলচ্চিত্র
টুয়েন্টিয়েথ সেঞ্চুরি ফক্সের চলচ্চিত্র
১৯৭০-এর দশকের ইংরেজি ভাষার চলচ্চিত্র
১৯৭০-এর দশকের মার্কিন চলচ্চিত্র
শ্রী দেবানন্দ গৌড়ীয় মঠ

শ্রী দেবানন্দ গৌড়ীয় মঠ () প্রতিষ্ঠাতা আচার্য্য শ্রীল ভক্তি প্রজ্ঞান কেশব গোস্বামী মহারাজ দ্বারা, পশ্চিম বঙ্গ রাজ্যের নদিয়া জেলার অন্তর্গত নবদ্বীপ শহরে, তেঘরি পাড়া অঞলে এই মঠের প্রতিষ্ঠা হয়| এই মঠ স্থাপনের উদ্দেশ্য ছিল গৌড়ীয় বৈষ্ণবধর্ম ও মধ্যযুগীয় বৈষ্ণব সন্ত চৈতন্য মহাপ্রভুর দর্শন উপদেশ দান ও গ্রন্থ প্রকাশনার মাধ্যমে প্রচার করা।শ্রী গৌড়ীয় বেদান্ত সমিতি এই মঠেই অবস্থিত।

মঠের পরবর্তী আচার্য্য শ্রীল ভক্তিবেদান্ত্ব বামন গোস্বামী মহারাজ ও বর্তমান আচার্য্য শ্রীল ভক্তিবেদান্ত্ব পর্যটক মহারাজ। শ্রীল ভক্তিবেদান্ত্ব আচার্য্য মহারাজ এই মঠের বর্তমান সম্পাদক।

ছবির গ্যালারি

তথ্যসূত্র 

 

 
 
 

ভারতের মঠ
নবদ্বীপ
ভারতে হিন্দু মঠ
পশ্চিমবঙ্গের হিন্দু মন্দির
রাধাকৃষ্ণ মন্দির
গৌড়ীয় বৈষ্ণববাদ
১৯৪০-এ ব্রিটিশ ভারতে প্রতিষ্ঠিত
পাঁচডোরা কাঠবিড়ালি

পাঁচডোরা কাঠবিড়ালি () (বৈজ্ঞানিক নাম: Funambulus pennantii) হচ্ছে কাঠবিড়ালী পরিবারের একটি স্তন্যপায়ী প্রাণী। এদের দেহের পশম ঘন সন্নিবিষ্ট এবং লেজও ঘন ঝোপযুক্ত। এদের মাথা প্রশস্ত ও গোলাকার, চোখ বড় এবং কান স্পষ্ট ও ত্রিকোণাকার

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

আচরণ
এরা একাকী বা জোড়ায় চলে। প্রধানত ফল, বীজ, বাদাম, বাকল, পোকামাকড় ও খেজুরের রস খায়। বাংলাদেশে দুই প্রজাতির ডোরা কাঠবিড়ালি আছে। এদের একটি পাঁচডোরা কাঠবিড়ালি  এবং অন্যটি তিনডোরা কাঠবিড়ালি। এই দুই প্রজাতিরই পিঠের ওপর সাদা ডোরা দাগ আছে।

তথ্যসূত্র 

বাংলাদেশের স্তন্যপায়ী
ভারতের স্তন্যপায়ী
নেপালের স্তন্যপায়ী
কাঠবিড়ালি
১৯০৫-এ বর্ণিত স্তন্যপায়ী
ভারতের তীক্ষ্ণদন্তী
পাকিস্তানের তীক্ষ্ণদন্তী
এশিয়ার তীক্ষ্ণদন্তী
তিনডোরা কাঠবিড়ালি

তিনডোরা কাঠবিড়ালি () (বৈজ্ঞানিক নাম: Funambulus palmarum)হচ্ছে কাঠবিড়ালী পরিবারের একটি স্তন্যপায়ী প্রাণী। এরা দীর্ঘ ও ঝোপযুক্ত লেজ, ধারালো নখর এবং বড় কানবিশিষ্ট কাঠবিড়ালি। এরা গ্রীষ্মমণ্ডলীয় বৃষ্টিপ্রধান বন থেকে আর্কটিক তুন্দ্রা অঞ্চলে বিচরণ করে। এটি গাছের চূড়া থেকে ভূনিম্নস্থ সুড়ঙ্গেও থাকতে পারে। এদের পিঠের ওপর তিনটি সাদা ডোরা দাগ আছে।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

২০০৯ সালে ঢাকা বিশ্ববিদ্যালয়ের কলা ভবন ক্যাম্পাসে তিনটি তিনডোরা কাঠবিড়ালির দেখা পাওয়া গেছে (F. palmarum)। তবে ঢাকা চিড়িয়াখানা ও মিরপুর উদ্ভিদ উদ্যানে (বোটানিক্যাল গার্ডেন) তিনডোরা কাঠবিড়ালির দেখা পাওয়া যায় বলে জানিয়েছেন জাহাঙ্গীরনগর বিশ্ববিদ্যালয়ের প্রাণিবিদ্যা বিভাগের অধ্যাপক মনিরুল এইচ খান।

সুন্দরবন ছাড়া দেশের উত্তর-পশ্চিম ও দক্ষিণ-পশ্চিম এলাকার অধিকাংশ জেলায়ই এদের দেখা যায়। রাজশাহী, নওগাঁ, নাটোর, চাঁপাইনবাবগঞ্জ, যশোর, কুষ্টিয়া, রাজবাড়ী জেলায় প্রায়ই এদের চোখে পড়ে।

এরা একাকী বা জোড়ায় চলে। প্রধানত ফল, বীজ, বাদাম, বাকল, পোকামাকড় ও খেজুরের রস খায়।

তথ্যসূত্র 

বাংলাদেশের স্তন্যপায়ী
ভারতের স্তন্যপায়ী
শ্রীলঙ্কার স্তন্যপায়ী
কাঠবিড়ালি
১৭৬৬-এ বর্ণিত স্তন্যপায়ী
ভারতের তীক্ষ্ণদন্তী
কার্ল লিনিয়াস কর্তৃক নামকরণকৃত ট্যাক্সা
ত্যাডং নদী

ত্যাডং নদী () উত্তর কোরিয়ার একটি বড় নদী। দেশের উত্তরের রানগ্রিম পর্বত থেকে এই নদীর উৎপত্তি। এটি পরে নামফোর দক্ষিণপশ্চিমে কোরিয়া উপসাগর প্রবাহিত হয়।

গ্যালারি

তথ্যসূত্র 

উত্তর কোরিয়ার নদী
স্যাটার্ন পুরস্কার

স্যাটার্ন পুরস্কার () হচ্ছে অ্যাকাডেমি অফ সায়েন্স ফিকশন, ফ্যান্টাসি অ্যান্ড হরর ফিল্মস প্রতিষ্ঠান কর্তৃক বার্ষিক ভিত্তিতে প্রদানকৃত একটি চলচ্চিত্র পুরস্কার। ভয়ের, বিজ্ঞান কল্পকাহিনী, বা শুধু কল্পনা ভিত্তিক চলচ্চিত্র, টেলিভিশন ধারাবাহিক, ও হোম ভিডিওর ওপর উচ্চমান সম্পন্ন কাজের জন্য এই পুরস্কার প্রদান করা হয়। ড. ডোনাল্ড এ. রিড, ১৯৭২ সালে স্যাটার্ন পুরস্কার চালু করেন। তিনি সেসময় লক্ষ্য করেছিলেন যে চলচ্চিত্রের এ সকল বিভাগগুলো তাদের প্রাপ্য উৎসাহমূলক কোনো পুরস্কার থেকে বঞ্চিত হচ্ছে। পুরস্কারের ট্রফিটি শনি গ্রহের মতো করে তৈরি করা হয়েছে। পুরস্কারটি মাঝে মাঝে গোল্ডেন স্ক্রল নামেও অভিহিত করা হয়।

অন্যান্য পুরস্কার, যেমন, অস্কার, এমি, এবং গ্র্যামির মতোই স্যাটার্ন পুরস্কারও সদস্যদের ভোটের মাধ্যমে প্রদান করা হয়। এছাড়া কোনো একটি ক্ষেত্রে জীবনব্যাপী কাজের জন্য স্বীকৃতি দেবার বিভাগও রয়েছে। ১৯৭২ সালে উইলিয়াম শ্যাটনার, টেলিভিশন অনুষ্ঠান স্টার ট্রেক-এ ক্যাপ্টেন জেমস টি. কার্ক চরিত্রে অভিনয়ের জন্য প্রথমবারের মতো স্যাটার্ন পুরস্কার লাভ করেন।

তথ্যসূত্র

বহিঃসংযোগ 
 The Official Saturn Awards Site
 The most-honored films nominated for a Saturn Award
 Saturn Awards on IMDb 
 William Shatner in an infamous appearance at the 1978 Saturn Awards
 Saturn Awards 2009 at FEARnet

মার্কিন চলচ্চিত্র পুরস্কার
স্যাটার্ন পুরস্কার
কোরিয়া উপসাগর

কোরিয়া উপসাগর (), প্রাশ্চাত্ত্য কোরিয়া উপসাগর নামেও পরিচিত, এটি চীনের লিয়াওনিং প্রদেশ এবং উত্তর কোরিয়ার প্যোনগান মধ্যে পীত সাগরের উত্তরে অবস্থিত।

আরও দেখুন 
 চীনের ভূগোল
 উত্তর কোরিয়ার ভূগোল
 কোরিয়ার উপদ্বীপ
 পূর্ব কোরিয়ার উপসাগর

চীনের উপসাগর
চীনা – উত্তর কোরিয়া সীমারেখা
চীনের ভূগোল
উত্তর কোরিয়ার ভূগোল
পূর্ব কোরিয়ার উপসাগর

পূর্ব কোরিয়ার উপসাগর উত্তর কোরিয়া এবং জাপানের সমুদ্রের (পূর্ব সমুদ্র) প্রসারিত একটি উপসাগর। এইটি হামনাম এবং কাংওয়োন প্রদেশের মধ্যে অবস্থিত।

আরও দেখুন 
 কোরিয়া উপসাগর (প্রাশ্চাত্ত্য কোরিয়া উপসাগর)
 কোরিয়ার উপদ্বীপ

দক্ষিণ কোরিয়ার ভূগোল
উত্তর কোরিয়ার ভূগোল
প্রশান্ত মহাসাগরের ভূবেষ্টিত উপসাগর
জাপানের সমুদ্র
বোহাই উপসাগর

বোহাই উপসাগর (), বোহাই সাগর দ্বারা গঠিত তিন উপসাগরের একটি। এটি উত্তর-পূর্ব চীনে পীত সাগরের গভীরতম উপসাগর। এটি হপেই প্রদেশ এবং থিয়েনচিন পৌরসভার সীমারেখা।

তিন উপসাগর হলঃ লাইযহোউ উপসাগর, উত্তরে লিয়াওদোং উপসাগর এবং পশ্চিমদিকে বোহাই উপসাগর।

বোহাই উপসাগরে সাগরমুখে কয়েকটি তেল ক্ষেত্র রয়েছে। জিদোং নানপু ৭.৫ বিলিয়ন বেরেল ধারণ করে, যখন উপসাগরার ১৪৬ বিলিয়ন বেরেল ধারণ করে।

আরও দেখুন 
 চীনের উপসাগর

চীনের উপসাগর
চীনের ভূগোল
ঘাসপাখি

ঘাসপাখি বা গ্রাসবার্ড এক ধরনের পাখি। ঘাসপাখির দু'টি প্রজাতি, দাগি ঘাসপাখি আর বাংলা ঘাসপাখি বাংলাদেশে রয়েছে। পৃথিবীতে ঘাসপাখি আছে মাত্র ১১ প্রজাতির। শতদাগি ঘাসপাখি নামে আর একটি পাখি ছিল, যা গত শতাব্দীতে বাংলাদেশ থেকে হারিয়ে গেছে।  অধিকাংশ ঘাসপাখির বিস্তৃতি ছোট ছোট এলাকায় সীমাবদ্ধ। মাদাগাস্কার ঘাসপাখি শুধু মাদাগাস্কারে, বাদা ঘাসপাখি শুধু জাপানে, পাপুয়া ঘাসপাখি নিউ গিনিতে এবং বড় লেজ ঘাসপাখি শুধু দক্ষিণ ভারতে দেখা যায়। ঘাসপাখিরা সাধারণত দোয়েল-বুলবুল মাপের পাখি। ঘাসপাখিরা সাধারণত মহালাজুক ও পলায়নপর বলে বিবেচিত। বর্ষার প্রজনন-মৌসুমে নল-ঘাসের গোড়ায় ঘাসের ফালি দিয়ে বাসা বেঁধে পাখিটি ডিম পাড়ে। তবে বর্ষায় হাওরের সব ঘাস ডুবে যায় বলে প্রজননের জন্য এরা ঘাস-বনের খোঁজে দক্ষিণে চলে আসে।

এটি বাংলাদেশ, কম্বোডিয়া, চীন, ভারত, ইন্দোনেশিয়া, লাওস, মালয়েশিয়া, মায়ানমার, নেপাল, পাকিস্তান, ফিলিপাইন, রাশিয়া, থাইল্যান্ড, এবং ভিয়েতনাম দেশে খুঁজে পাওয়া যায়।

তথ্যসূত্র 

 আন্তর্জাতিক পাখির জীবন ২০০৪। Megalurus palustris . 2006 IUCN Red List of Threatened Species. ডাউনলোড ১৭ই ফেব্রুয়ারি ২০১০।
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা